L 229/34
HU
Az Európai Unió Hivatalos Lapja
2023.9.18.
A tagállamok szorosan együttműködnek a Bizottsággal, és a félvezetőkkel foglalkozó európai testület keretében időben tájékoztatást nyújtanak a félvezető-ellátási lánc tekintetében hozott nemzeti intézkedésekről, és koordinációt folytatnak ezekkel kapcsolatban.
(7) Azon időtartam lejártakor, amelyre a válságszakaszt aktiválták, vagy a válságszakasznak e cikk (5) bekezdése szerinti, idő előtti megszüntetése esetén a 25., 26. és 27. cikkel összhangban hozott intézkedések azonnal hatályukat vesztik.
(8) A Bizottság legkésőbb a válságszakasz időtartamának lejártát követő hat hónapon belül aktualizálja a félvezetőértékláncok 19.
és 20. cikk szerinti feltérképezését és nyomon követését, figyelembe véve a válság során szerzett tapasztalatokat.
3.
sza ka sz Re a gál á s a hi á nyr a
24. cikk Szükséghelyzeti eszköztár (1) A válságszakasznak a 23. cikk szerinti aktiválása esetén, és ha az Unión belüli félvezetőválság kezelése érdekében szükséges, a Bizottság meghozhatja a 25., a 26. vagy a 27. cikkben előírt intézkedést az említett cikkben megállapított feltételek szerint.
(2) A Bizottság a félvezetőkkel foglalkozó európai testülettel folytatott konzultációt követően a 26.
és 27. cikkben előírt intézkedések alkalmazását azokra a kritikus ágazatokra korlátozza, amelyek működését a félvezetőválság megzavarja vagy ilyen zavar fenyegeti.
Az e cikk (1) bekezdésében említett intézkedések alkalmazásának arányosnak kell lennie, az Unióban a kritikus ágazatokat érintő súlyos zavarok kezeléséhez szükséges mértékre kell korlátozódnia, és az Unió érdekeit kell szolgálnia.
Ezen intézkedések alkalmazása során el kell kerülni, hogy aránytalan adminisztratív terhek háruljanak különösen a kkv-kra.
(3) A válságszakasz 23. cikk szerinti aktiválása esetén és adott esetben az Unión belüli félvezetőválság kezelése érdekében a félvezetőkkel foglalkozó európai testület: a) értékelhet megfelelő és hatékony szükséghelyzeti intézkedéseket és azokkal kapcsolatban tanácsot adhat; b) értékelheti a védelmi intézkedések esetleges bevezetése által az Unió félvezető-ágazatára várhatóan gyakorolt hatást, figyelembe véve különösen azt, hogy az adott piaci helyzetben fennáll-e valamely alapvető termék (EU) 2015/479 rendelet szerinti jelentős hiánya, és véleményt készít a Bizottság számára; (4) A Bizottság rendszeresen tájékoztatja az Európai Parlamentet és a Tanácsot az (1) bekezdéssel összhangban hozott intézkedésekről, és megindokolja döntését.
(5) A Bizottság a félvezetőkkel foglalkozó európai testülettel folytatott konzultációt követően további iránymutatást adhat ki a szükséghelyzeti intézkedések végrehajtására és alkalmazására vonatkozóan.
25. cikk Információgyűjtés (1) A válságszakasznak a 23. cikk szerinti aktiválása esetén a Bizottság felkérheti a félvezető-ellátási lánc mentén működő vállalkozásokat, hogy szolgáltassanak információkat gyártási képességeikről, gyártási kapacitásaikról és az aktuális elsődleges zavarokról.
A kért információknak a félvezetőválság jellegének értékeléséhez, illetve a lehetséges uniós vagy nemzeti szintű mérséklési vagy szükséghelyzeti intézkedések meghatározásához és értékeléséhez szükséges mértékre kell korlátozódniuk.
Az információkérés nem járhat olyan információ szolgáltatásával, amelynek közlése ellentétes lenne a tagállamok nemzetbiztonsági érdekeivel.